Litteratura in Interlingua

Le **litteratura in Interlingua** es le collection de obras scribite in Interlingua. Durante le historia del lingua, le quantitate del publicationes litterari in Interlingua ha crescite con le tempore.

## Historia

### Origines
Interlingua esseva vidite desde su creation plus como un lingua scientific que un lingua litterari, benque Alexander Gode, un del fortias principal detra le creation de Interlingua, qui ha como su legato plure centos de summarios in interlingua de articulos scientific del 1950s e 1960s, scribeva anque duo parve collectiones de contos breve. Le prime obras scribite in Interlingua non es litterari, sed libros pro apprender le lingua como *[[Interlingua-English Dictionary]]* e *A Brief Grammar of Interlingua for Readers*, ambes publicate in 1954. Illes esserea accompaniate in 1954 per *Interlingua a Prime Vista* e, un anno plus tarde, per *[[Interlingua: A Grammar of the International Language]]*, iste vice scribite per Gode e Blair.

Un texto fundamental es le *[[Manifesto de Interlingua]]*, de Alexander Gode, presentate in 1959 al 3e Congresso del Union Mundial pro Interlingua.

### Inter 1960 e 2000
#### Decennio de 1960
Jam in 1960 Eric Ahlström comenciava traducer e editar quadernos de litteratura belletristic in su serie 'Scriptores scandinave in INTERLINGUA': "Episodio con perspectiva" (Harald Herdal, 1960); "Un desertor" (Bo Bergman, 1961) e "Le nove vestimentos del imperator" (HC Andersen, 1961).

In 1964 Alexander Gode publicava *Consulta le Gallo* in le magazin *[[Currero]]* 1/1964.

In 1966 appareva in *Currero* 3/1966 le texto *Pro Esser un Conversator Agradabile* de Gelett Burgess. In *Currero* 4/1966 appareva *Con manico*, *GBS* e *Humor textile*; e in *Currero* 6/1966, *Cruciada* de Alexander Gode; e *Quando, Vietnam?*.

In 1967 appareva in *Currero* 7/1967 le textos *Sin communication* de R. Hichens-Bergström e *Frigido*, de Alexander Gode. In *Currero* 8/1967 esseva publicate *Io ha aures pro audir e oculos pro vider* de Carolo Salicto e *Eremo* de Alexander Gode. In *Currero* 9/1967 appareva *Poemas in interlingua* de Carolo Salicto e *Le taverna del bon amicos*, de Giovanni Verga. In *Currero* 10/1967 appareva *Fabuletta* de Joaquín María Bartrina e *Urbe in rebellion*.

In 1968 appareva in *Currero* 11/1968 *Como un Aquila*, *Sin garantia* e *Vita - Morte*, de Carolo Salicto; *Nagasaki*, de Ugo Gugliotta, e *Le tertie rima* de Alexander Gode. In *Currero* 12/1968 esseva publicate *Le pinos rumpite* de J. Rainis, e *Le mannequin*, de Alexander Gode. In *Currero* 13/1968 appareva *Le secunde canto de migrator* de Eugenio Misiurewicz, *"Que nos va facer con le libros?"* e *Duo vetule calceos* per Carolo Salicto, *Le lapide lingual - ha vos nunquam oblidate remontar vostre horologio-bracialetto?*, de Sali Xetu; e *Cylindros* de Alexander Gode. Finalmente, in *Currero* 14/1968 appareva *Le Regno del Violentia* e *Noctes que io ama* de Carolo Salicto, *Arcturo* de Alexander Gode, *Autoportrait* de Cecil Bødker, e *Plenilunio* de Ugo Gagliotta.

In 1969 appareva in *Currero* 16/1969 *Le reverso del luna* de Sv. Cedergreen Bech, *Le dono* de Battistina Rambelli e *In memoria del fin de Henloc* de Carolo Salicto. In *Currero* 17/1969 esseva publicate *Providentia* de Alexander Gode, *Un angelo de pace* de Battistina Rambelli e *In le hora taciturne* de Halfdan Rasmussen e in *Currero* 18/1969 Carolo Salicto publicava *Reviviscentia momentanee*, ubi anque appareva *Le homine e le simia* de Trilussa.

#### Decennio de 1970
Un del autores le plus prolific in Interlingua, qui publicava le majoritate de su obras in le decennio del annos 70, esseva le svedese Sven Collberg (1919-2003). Su prime publication in Interlingua, *Alicubi-Alterubi*, esseva un opusculo de 18 poemas original. In le mesme anno, ille publicava *Cunate tu es a mi mar*, un libro de 100 poemas traducite ex linguas de tote le mundo e de poesia del passato usque a su tempore. Del mesme autor es le obras *Inter le stellas* (1975), *Le prince e altere sonettos* (1977), *Lilios, Robores* (1979), *Prosa* (1980) e *Versos grec* (1987). In le mesme decennio, Carolo Salicto publicava *Volo asymptotic* (1970), un collection de poemas original e duo traducite. *Celestina le gallina del vicina e Hannibalo le gallo del vicino* esseva publicate in 1971. *Septe contos* anque de H.C. Andersen esseva traducite in 1975. Etiam in iste decennio, Alexander Gode publicava *[[Un dozena de breve contos]]* (1975) e Sven Collberg publicava le traduction del anteriormente mentionate *Inter le stellas*, un obra de Casemir Wishlace. Anque in iste decennio appareva numerose obras in *Currero*, como *Le filo de aranea* de Ryûnosuke Akutagawa in *Currero* 19/1970, *Claves* de Alexander Gode in *Currero* 21/1970, *Le cantico del creaturas* de sancte Francisco de Assisi e *Certitude* de Alexander Gode in *Currero* 22/1970.

In 1971 appareva in *Currero* 23/1971 le texto *Tabaco* per Alexander Gode, in *Currero* 24/1971 esseva publicate *Le Guerra* de Trilussa, *Singule bibente in claro de luna* de Li Po, e *Paretta* de Alexander Gode.

In 1972 appareva in *Currero* 27/1972 *Testamento* de Jonas Negalha, *Ubi son mi berillos?* de Werner Riemerschmid e *A Roma*, de Alexander Gode. In *Currero* 29/1972 esseva publicate *Le crepusculo es belle* de Pär Lagerkvist, *Quando io morira* de Jonas Negalha e *Estate* de Holger Drachmann.

In 1973 appareva *Machina* de Jonas Negalha in *Currero* 31/1973, *Roma* de *Romanus* e *Ersatz* de Alexander Gode in *Currero* 32/1973 e *Un postmeridie in le salvageria* de Carolo Salicto, *Ubi es le lacte?* de Alexander Gode e le poemas *Le dolor plus grande*, *Dilemma* e *Le color del homines* de Jonas Negalha in *Currero* 34/1973.

In 1974 appareva in *Currero* 38/1974 *Dante e su "Divin Comedia"* per Paolo Castellina, *Condemnate* de Jonas Negalha, e *Bezoar*, de Alexander Gode.

In 1975 appareva in *Currero* 39/1975 le texto *Del lingua*. In *Currero* 41/1975 esseva publicate *Que es le veritate?* de Casemir Wishlace e *Laconic Diagnoses* de Wolfram Weidner. In *Currero* 42/1975 Alexander Gode publicava *Lectos*.

In 1976 appareva in *Currero* 43/1976 le texto *Meridiar*, e anque le traductiones *Zara* de Antero de Quental, *Al honor de Hans Christian Andersen*, e un conto sue: *Le Copula de Amantes*. In *Currero* 44/1976 appareva *Sage chineserias* e, in le numero 45/1976,
*Symposio international pro recercatores in litteratura pro infantes*.

In 1977 appareva in *Currero* 47/1977 *Le armerda* de Pierre Boujat, e *Pro adieu* e *Le lucta es cruel* de Nikola Jonkov Vapcarov.
In *Currero* 49/1977 esseva publicate *Le Remedio* de Sven Collberg, *Aphorismos re le sonio* de Hugo Pellegrini e *Dedicate a Ghita* de David Ovadija; durante que in *Currero* 50/1977 appareva *Sed a domo ... tu vade* de Vatio Rakovsk.

In 1978 appareva in *Currero* 51/1978 *Quatrain* e *Dictionario* de Carolo Salicto, *"Laconic diagnoses"* de Wolfram Weidner*, *Ex "Tener parola"* de Elazar Benyoetz e *Ex "Veneno e contraveneno"* de Wolfgang Eschker. Etiam *Quatrains de Carolo Salicto - e un de Omar Khayyam* in *Currero* 52/1978 e * Natal* per Hugo Pellegrini in *Currero* 54/1978.

In 1979 appareva in *Currero* *Superior justicia* (*Currero* 55/1979), *Aphorismos*, per Hans-Horst Skupy (*Currero* 57/1979) e 
*Passante - Disparite - Dissolution*, de Carolo Salicto (*Currero* 58/1979).

==== Decennio de 1980 ====
Le decennio de 1980 vide le publication de *Dece Contos* per Alexander Gode in 1983. 

In 1980 appareva in *Currero* 59/1980 *Ex un obra in prosa* de Sven Collberg, e *Un dictor apud le mar* e *Appello del costa* de Carolo Salicto. In *Currero* 61/1980 esseva publicate *Olim, le fructos!* de J. Robinet e *Aphorismos* de C.F. Hinds.

In *Currero* 62/1980 appareva *Un Aquario Vanitose* de Jitka Zverinová, *Atlantida* de Gustaf Fröding, *Al Lingua Teudesc* de Jorge Luis Borges e *Nunquam exaggerar* de Alexander Gode. *Bernard Shaw in anecdotas* esseva le unic texto litterari publicate in *Currero* 63/1981. In le sequente numero apparerea *In Anti-Animal-Occision Pugnar!* de Horst H.W. Müller e *Aphorismos* de Alexander Gode.

In *Currero* 65/1981 se publicarea *Goethe in "Faust"* e in le numero sequente, *Aphorismos* de Stanislaw Jerzy Leo. *Currero* 67/1982 publicava *"Al gaudio"* de Steen Steensen Blicher, *Le romance del mar* de Jean-Paul Schaffner e *Le eruca* de Nina Cassian; durante que le texto *In re "dishellenisar"* de Sven Collberg esseva le unic litteratura que appareva in *Currero* 68/1982. In le numero sequente appareva *Medietate del Vita* de Friedrich Hölderlin e *Le bicario fragile io solmente es* de Holger Drachmann. In *Heraldo de Interlingua* 2/1981 appareva *Io curre...* de Geo Bogza e *Durante que io* de Nina Cassian, traducite per Lucian Georgescu, durante que in le numero 3/1981 Robert Castelló publicava le *Bibliotheca basic catalan*.

In 1982 appareva in *Heraldo de Interlingua* 4/1982 *Le rege del animales* de Lucian Georgescu, *Pluvia de estate* de Giorgio Rosada e *Le urso e le formica - un fabula finlandese* per Thomas Breinstrup. In *Heraldo de Interlingua* 5/1982 Lucian Georgescu publicava *Pro te laudar* de Geo Bogza e *Le somno* de Georg Trakl. Le mesme autor publicava *Ion Caraion* in le numero sequente, ubi anque appareva *Dona nobis pacem* per Glam. In *Heraldo de Interlingua* 9/1982 Thomas Breinstrup publicava *Qui musica in le nocte? Un chec conto de Natal*.

In *Currero* 71/1983 appareva duo textos: *Hymno pro oculos* de Jorge Debravo e *Le somno* de Georg Trakl, sequite in *Currero* 72/1983 per Excusas e pretextos, per *Rimas legier* de Józef Kwasniak in *Currero* 73/1983 e per *Le Legenda de Un Petra de Tocca* de Bhabes Chandra Chaudhuri in *Currero* 74/1983. Lucian Georgescu traduceva *Le elephantiada* de Geo Bogza in *Heraldo de Interlingua* 10/1983. In le numero 13/1983 del mesme magazin appareva publicate *Io ama cosmo...* de Josef Mana. Jonas Negalha publicava *Paradiso perdite* in le numero 14/1983, ubi anque appareva *Tote le mundo deberea adorar te, Christo!*, de Josef Mana.

In 1984 appareva *Poemas* de Józef Kwasniak in *Currero* 75/1984, sequite per *Instrumento de Deo* de Jonas Negalha in le numero 76/1984. Le textos *Mihai Emanescu* de Józef Kwasniak, *Poemas* de H. Heine e *Le morettas de Jaén* de García Lorca e *Re le Pace* de Sven Collberg esseva publicate in *Currero* 78/1984. Anque in iste anno appareva *Le parve puella morte*, de Nazim Hikmet traducite per Helmut E. Ruhrig in *Heraldo de Interlingua* 16/1984, ubi anque esseva publicate *Un philosopho invidiabile* de R. Wiener, traducite per Wilfried Hofmann. In le numero sequente del mesmo anno Jonas Negalha publicava *Ballada del abysmo* (*Heraldo de Interlingua* 17/1984), sequite per *Un anecdota re le Québec de hodie* de Richard W. Sorfleet in le numero 18/1984/12 e *Il es absolutemente certe*, de H.C. Andersen in traduction de Thomas Breinstrup e *Individualismo*, de Jonas Negalha, in le numero 19/1984. Iste ultime publicava *Biologia* in le numero 19/1984, sequite in le numero posterior per un traduction de *Pila de nube*, del Cardinal John Henry Newman facite per Josef Mana. In le numero 21/1984 Jonas Negalha publicava *Dolor collective* e *Duo alas*; e Wilfried Hofmann, *Un invitation*.

In 1985 appareva in *Currero* 79/1985 *Como le anseres salvava Roma* de Lev Tolstoy, *Autofilio* de Jonas Negalha e *Paul Verlaine*. In le numero sequente esseva publicate *Al lector del futuro*, de Jonas Negalha. In *Currero* 81/1985 appareva *Le Traino a Capella* de Wilfred E. Reeve, *I never saw a moor* de Emily Dickinson, *Le ipse de uno io canta* de Walt Whitman e *Epitaphio sur un tyranno* de Wystan Hugh Auden. *Canto ex le interludio* de Jaroslav Seifert esseva la sol texto litterari publicate in *Currero* 82/1985.

In 1986, in *Currero* 83/1986 appareva *Un Car Can* de A.P. Tshekhov, *Un postmeridie de passatempore* de Carlo, *Halina Postwiatowska* e *Pro facer le portrait de un ave* de Jacques Prévert. In *Currero* 84/1986 apparerea *Le negotiante al fez blau* de Aart van der Leeuw, *Le false alarma* de Carlo, *Die lucide* per Sven Collberg e *Congedo* de Luis Cernuda. In le numero 85 del mesme anno esseva publicate *Le puma escappate* de Henri Copero, *Wimar* per Carolo Salicto, *Le festa del dea Paidamma* de P. Narasimha Rao e *Jocos de Pace* de Peter Schütt. In *Heraldo de Interlingua* appareva in 1985 *Amor, primavera e graphologos* de R. Wiener traducite per Wilfried Hofmann (22/1985), qui anque traduceva *Un persona suspecte* de W. Popow in le numero 24/1985. In le numero 26/1985 appareva *Le gnomos Natal adjuta le molinero, sequite per le numero 27/1986 con le textos *Le seduction de infirmeras...* de Lothar Kusche, traducite per Wilfried Hofmann; *Shakespeare* de Marin Sorescu, traducite per Toma Macovei e *Cambiate* de Wilfried Hofmann. In le numero sequente appareva *Le braccos* de Martin Breinstrup, e *Predatores* e *Alpinismo del anima* de Jonas Negalha. Martin Breinstrup publicava *Le hora del horror* in le numero 29/1986. Le texto *Nove parolas alate* apparerea in *Heraldo de Interlingua* 30/1986; e *Iste fama maledicte!*, de R. Wiener traducite per Wilfried Hofmann esseva publicate in le numero sequente, sequite per *Metamorphose* de I.Al. Brátescu-Voinesti traducite per Toma Macovei in *Heraldo de Interlingua* 32/1986.

In 1987 appareva in *Heraldo de Interlingua* *Que nos vive como homines* de George Bernard Shaw (33/1987 e 34/1987), *Proverbios espaniol* traducite per Robert Castelló (33/1987), *Nove parolas alate* (33/1987), *Le bombero* de Rudi Strahl, traducite per Wilfried Hofmann (34/1987); *Le conto con le "Ovo de Columbo"* de Toma Macovei (34/1987), *Nove parolas alate* de Thomas Breinstrup (34/1987), *Le barca del vita*, de Pär Lagerkvist, traducite per Gunnar Danielsson (34/1987); *Face lo ipse!* de Hartmut Berlin, traducite per Wilfried Hofmann (35/1987); *Le felice sequentia de un displacentia*, de Toma Macovei (35/1987); *Fabulas de Leonardo da Vinci*, per Thomas Breinstrup (38/1987) e *Le corridas in le sud de Francia* de F. Venturini e traducite per Hugo Pellegrini (38/1987).

In januario 1988 commenciava le publication del magazin *[[Panorama in Interlingua]]*, ubi, in le No. 2/1988 appareva *Brillante fecunditate del mytho Pygmalion*, de Toma Macovei; *Enigmas pro tote le familia*, de Danu November; *Jocabulario de interlingua*, per PC e *Le tirator de goales* de A. Gladilin. In le No. 3/1988 appareva *Le Mappa del Pais* e *Goethe e le telescopio* de Jonas Negalha, *Io strue un vascello* de Casemir Wishlace, *Le plagia a Holkham* de Peter Wallis, *Como Europa parlara?* de Helmut E. Ruhrig, *Un responsa ingeniose* de Toma Macovei, *Le brave sposa* de J. Vee e *Parolas alate* de H.P. Frodelund. In le No. 4/1988 appareva *Le scriptura de Brahma* de P. Narasimha Rao, *Psyche de Helmut* de E. Ruhrig, *Un vice esseva un feria de canes in Buda* de András Bárány e *Retorno al infantia* de Jonas Negalha. In le No. 5/1988 appareva *Flores occidite per vento* de Hugo Pellegrini, *Parolas alate in interlingua* de H.P. Frodelund, *Le superflue: Manias e capricios* de Isa Bonacchi e *Anecdotas* de Thomas Breinstrup. In le No. 6/1988 esseva publicate *Le fidantiamento de Carl Frederik*, per Hans Neerbek, *Cantico del Creaturas*, de Haya Akegarasu, *Le dono* e *Le surgente* de Battistina Rambelli e *Anecdotas* de Thomas Breinstrup. In le anno 1987 appareva in *Currero* 87/1987 appareva *Le anno passate* de Maria Jasnorzewska-Pawlikowska; in *Currero* 88/1987 esseva publicate *Duo poemas chinese: Tu Fu, Su Shih* e in *Currero* 89/1987 se publicava *Le filio del aquila* de Maureen Mason, e *Gemmas de Sagessa*. In *Currero* 90/1987 esseva publicate *Un poeta francese poco cognoscite* de Gunnar Danielsson).

#### Decennio de de 1990
In le decennio de 1990 on trova multe traductiones como *Le familia del antiquario*, de Carlo Goldoni, traducite in 1993, e *Le Albergatrice*, del mesme autor, traducite duo annos postea. Altere obras traducite in iste decennio es *Contos e historias*, de H. C. Andersen (traducite in 1995) e *Le pelegrinage de Christiano* de John Bunyan (1994).

### Annos 2000
In 2006, appareva *Le Abiete de Natal*, de Hans Christian Andersen, traducite in *Panorama in Interlingua* No. 6/2006, numero ubi Onofrio Notarstefano publicava *Le ultime Natal*, e Ambrose Bierce, *Citation*. In *Confluentes* N 1 Volumine 5 de 2006 appareva *Le Pestilentia del Decameron*, per Giovanni Boccaccio, traducite per Stanley Mulaik.

In 2007, Richard W. Sorfleet publicava *50 citationes le plus famose del cinema american (parte 3)* in *Panorama in Interlingua* No. 1/2007 In le mesme numero, appareva traductiones de *Le ponte* e *Ante le lege* per Franz Kafka; e *Citation* de Ambrose Bierge. In le No. 2/2007 appareva le parte 4 del *50 citationes le plus famose del cinema american* e *Le morte del empleato*, traduction del texto original de Anton Cechov. In No. 3/2007 appareva le parte 5 de *50 citationes le plus famose del cinema american*, le traduction per Onofrio Notarstefano del fabula ethiope *Le tres sapientes stupide*, e *Un message del imperator*, de Franz Kafka. Le parte 6 de *50 citationes le plus famose del cinema american* appareva in le No. 4/2007, con duo textos de Onofrio Notarstefano: *Le Quartiero "que il non ha plus"* e *Citation*, de Ambrose Bierce. In le No. 5/2007 appareva le parte 7 de *50 citationes le plus famose del cinema american* con *Meditation super un manico de scopa*, de Jonathan Swift, traducite per Onofrio Notarstefano. In le No. 6/2007 appareva le parte 8 de *50 citationes le plus famose del cinema american* e *Le recepta*, de Onofrio Notarstefano.

In 2008 continuava le apparition del serie *50 citationes le plus famose del cinema american*, iste vice del parte 9 in le No. 1/2008 de *Panorama in Interlingua*, ubi anque appareva *Contos chinese*, de Onofrio Notarstefano. Le parte 9 de *50 citationes le plus famose del cinema american* appareva in le No. 2/2008, con *Contos chinese II*, de Onofrio Notarstefano; sequite per le parte 10 in le No. 3/2008, ubi anque appareva *Le advocato e le spectro* de Charles dickens, traducite per Onofrio Notarstefano. In le No. 4/2008 le parte 11 de *50 citationes le plus famose del cinema american* esseva publicate e continuava la parte 12 in le No. 5/2008. In le No. 6/2008 se publicava le conto *Al officio postal*, de Anton Cechov.

In 2009, Onofrio Notarstefano traduceva *Il novellino*, que esseva publicate in *Panorama in Interlingua* No. 1/2009, e cuje parte II appareva in No. 2/2009, sequite del parte III in le No. 3/2009. Anque Onofrio Notarstefano traduceva e publicava in No. 5/2009 *Le homine al qual esseva refusate le entrata in le inferno*, de Jean Nicolaides. In le No. 6/2009 appareva *Le speculo deformante (conto de Natal)*, de Anton Cechov.

In 2010 appareva traducite *Lisabetta e le vaso*, de Giovanni Boccaccio in *Panorama in Interlingua* No. 1/2010. In le No. 2/2010 appareva *Voces ab le Amazonas*, de Theodor Koch-Grünberg, sequite per *Abraam Judeo*, de Giovanni Boccaccio in le No. 3/2010 e *Le cavallero del situla* de Franz Kafka e *Ambrose Bierce* in le No. 4/2010. In le No. 5/2010 esseva publicate *Qui va lentemente, va sanmente* de Jaroslav Hašek, sequite in le ultime numero del anno per *Idyllio al hospitio de Žižkov*, del mesme autor.

In 2011 appareva *Un sonio*, e *Neptuno* de Franz Kafka in *Panorama in Interlingua* No. 1/2011. In le No. 2/2011 appareva *Petrosinella*, de Giambattista Basile, traducite per Onofrio Notarstefano, qui anque traduceva *Testimonio de un pendimento*, de Ambrose Bierce pro le No. 3/2011, ubi anque appareva *Le familia Eric*, per Erik Enfors. In le No. 4/2011 appareva *Un competition interrumpite* de Ambrose Bierce e *Un aventura con vespas* de Erik Enfors. Iste ultime traduceva *Parolas typic pro Tomas Tranströmer*, de Tomas Tranströmer. In le mesme numero appareva *Le gnomos Natal adjuta le molinero*, traducite per Thomas Breinstrup; e *Attendente...*, de Vytautas Riaubiskis, traducite per Vladas Kazlauskas.

In 2012 Carlos Soreto publicava *Le superstition* in *Panorama in Interlingua* No. 1/2012, ubi Onofrio Notarstefano publicava *Le mendicante*. Iste ultimo traduceva *Le diario de un adjuta contabile*, de Anton Cechov per le No. 2/2012, ubi anque appareva *Le historia re le bottas*, de E.A. In le No. 3/2012 appareva *Differentias de classe* de Jaroslav Hašek. Le traduction de *Un mal puero*, de Anton Cechov esseva publicate in le No. 4/2012, sequite per le traduction de *Ab le “Dictionario del Diabolo”* de	Ambrose Bierce, facite per Onofrio Notarstefano, le qual continuava como *Plus ab le “Dictionario del Diabolo”* in le No. 6/2012.

In 2013 esseva publicate *Le candela de sebo*, de Hans Christian Andersen in *Panorama in Interlingua* No. 1/2013. *Le gigante egoista*, de Oscar Wilde appareva in le No. 2/2013. Onofrio Notarstefano traduceva *Le genio in le bottilia* pro le No. 3/2013. *Manguel*, de Åke Sandstedt appareva in le No. 4/2013. *Le hospital central*	e *Darwin*, scribite per Onofrio Notarstefano, appareva in le No. 5/2013, qui anque publicava *Le homine con tres sposas*, ab le collection de contos “Mille e un noctes” in le No. 6/2013.

In 2014, Italo Notarstefano publicava le traduction de *Le vita secrete de Walter Mitty*, per James Thurber, in *Panorama in Interlingua* No. 1/2014. Le ultime parte de *Dictionario del diabolo* de Ambrose Bierce, appareva in le No. 2/2014. Onofrio Notarstefano publicava le Parte 2 de *Mille e un noctes*, titulate *Le homine con tres sposas*; e Catherine B. Krause, publicava *Nabuchodonosor* in le No. 3/2014.

In 2015, *Supra un parve village espaniol*, de Paco Titos Aguilar e *Un frigide salutation*, de Ambrose Bierce, appareva in *Panorama in Interlingua* No. 1/2015. Anque de Ambrose Bierce es *Le tracias de Charles Ashmore*, traducite per Italo Notarstefanoe publicate in le No. 2/2015 del magazine; e *Le vetule Eckert*, del mesmo autor e traductor, qui appareva in le numero sequente. Anque Onofrio Notarstefano traduceva *Un historia de un phantasma*, de Mark Twain, apparite in le No. 5/2015 e No. 6/2015.

In 2016, Onofrio Notarstefano traduceva *Le molino infestate o le casa in ruina*, de Jerome Klapka Jerome, qui appareva in *Panorama in Interlingua* No. 1/2016 In le No. 3/2016 del mesme revista, Onofrio Notarstefano traduceva *Cordes perdite*, per Montague Rhodes James, cuje parte 2 appareva in No. 4/2016, le parte 3 in No. 5/2016, e le parte 4 in No. 6/2016. Catherine B. Krause publicava *Un canto al Corde* in No. 2/2016 e *Catulla 101* in No. 6/2016.

In 2017, Onofrio Notarstefano publicava in *Panorama in Interlingua* No. 1/2017 *Como le senior Mazucha iva pro vendiar su offendite honor de marito*, un traduction del Jaroslav Hašek. In le No. 3/2017, le mesme autor traduceva *Discursos re le moneta*, de O. Henry. Italo Notarstefano publicava *Le ursa* in No. 4/2017 e *Le joco del arte*, de O. Henry in No. 5/2017, sequite per *Le dono de Natal*, del mesme autor, qui appareva in No. 6/2017.

In 2018, Italo Notarstefano publicava le traduction a interlingua de *Le casa de hiberno de Soapy*, per Henry, O. in *Panorama in Interlingua* No. 1/2018, januario-februario. In le No. 2/2018, martio-april del mesme magazine, ille publicava *Fragmento*, per Moacyr Scliar, e *Un action legal*, per Ambrose Bierce sequite per *Sin pietatede* de Mille, W., que appareva in le No. 4/2018, julio-augusto, ubi etiam René Hartmann traduceva le prime parte de *Episodio al Lemano*, per Stefan Zweig. De iste ultime autore es etiam un collection de classicos german traducite, con le titulo *Grande scriptores german - Un collection de classicos in interlingua* Le secunde parte de *Episodio al Lemano* appareva in No. 5/2018, septembre-octobre ubi Italo Notarstefano publicava le traduction de *Le pede del mumia*, de Théophile Gautier. De iste ultime interlinguista es etiam le traductiones de *Le cavo de aqua del Sol e del Luna* e *Hìzr*, publicate in No. 6/2018, novembre-decembre.

In 2019, Italo Notarstefano publicava su traduction de *Le famose rana saltante de Calaveras*, de Mark Twain, in *Panorama in Interlingua* No. 1/2019. *Le Campanero de Notre Dame*, de Victor Hugo, appareva traducite in le No. 2/2019, ubi anque appareva *Contos*, de Daniil Charms, traducite per Italo Notarstefano, e *Un telegramma* de Eduard Bass, traducite per Eva Hajkova. *Incontros perdite*, de Jacobo Med appareva in le No. 3/2019. Pro le No. 4/2019, Italo Notarstefano traduceva duo historias de Jordan Radičkov: *Pisce ab le celo* e *Super le leones*. Del mesme traductor es le traduction de extractos de *Kòlja*, de Fëdor Dostoevskij; e *Le conte Dracula*, de Bram Stoker; que appareva in le No. 6/2019.

In 2020, Jean Martignon publicava su traduction de *Vision de Carolo XI – rege de Svedia*, per Prosper Mérimée in *Panorama in Interlingua* No. 1/2020, ubi anque appareva *Le historia del juvene rege del Insulas Nigre*, traducite per Italo Notarstefano. Ille anque traduceva *Tres contos*, de Daniil Charms, apparite in le No. 2/2020,*Le cavallo magic*, publicate in le No. 3/2020 e *Le barriletto*, de Guy de Maupassant, apparite in le No. 5/2020.

In le prime numero de *Panorama in Interlingua* de 2021 appareva *Le umbra del leader*, de Ambrose Bierce e traducite per Onofrio Notarstefano; *Incontrante le inimico* e *Mi paupertate*, de Carolo Salicto Un extracto de *Le parve prince*, de Antoine Saint-Éxupéry, appareva in le No. 2/2021. In le No. 3/2021 appareva duo traductiones de Leonardo da Vinci facite per Thomas Breinstrup: *Le papiro e le tinta* e *Le lauro e le myrto*, con un extracto de *Arsène Lupin – le fur gentilhomine*, de Maurice LeBlanc. Marcus Scriptor publicava *Amar lo amar*, *Nocturno* e *Pluvia nocturne* in le No. 5/2021, ubi un mention a *Le aventuras de Pinocchio*, de Carlo Collodi anque appareva. In le No. 6/2021 Marcus Scriptor publicava *Hic e nunc*, *Ibi e tunc* e *Sushi*, e Jacinto Bowks, *Le plus potente persona in le mundo ... vincite per conilios?*.

In 2022 Marcus Scriptor publicava *Integrelingua*, *Rapido passa le dies* e *Yo-yo* in *Panorama in Interlingua* No. 1/2022 ubi etiam appareva *Le assassinato de Roger Ackroyd*, per Agatha Christie e traducite per Thomas Breinstrup, qui etiam traduceva *Le sol anque se leva*, de Ernest Hemingway pro le No. 2/2022, in le qual Marcus Scriptor publicava *Un die nove*, *Natura reflecte tu beltate absolute* e *Le bove mute*. In le No. 3/2022 Thomas Breinstrup traduceva *Winnie le Urso de Pluche*, per Milne, A.A. e Marcus Scriptor publicava *Hymno de pace*, *Le oceano interne* e *Que es le pardono?*. Pro le No. 4/2022 Ingvar Stenström	traduceva *Le facie sur le muro* de Lucas, E.V. In le No. 5/2022 Marcus Scriptor publicava *Si tu vole viagiar per draisine*, *Rimas mensual* e *Le septimana del hypochondriaco*, durante que Karel Čapek publicava *Fabulas*. In le No. 6/2022 Kenneth Platter publicava *Nubes obscur* e *Incontro o conferentia?*. Ultra le publicationes litterari in *Panorama in Interlingua*, in ille anno Vicente Costalago publicava un novelletta original *Juliade* e *Poemas*, ambos libros original.

In 2023, Marcus Scriptor publicava *Arte de Marte* e *Claves blanc* in *Panorama in Interlingua* No. 1/2023. In le mesme numero Evgeny A. Khvalkov publicava *Alrond e le vulpe magic*. Marcus Scriptor anque publicava *Nocturne visitator* in le No. 2/2023, ubi etiam appareva un extracto traducite del libro *Le joco seriose*, de Hjalmar Söderberg. Marcus Scriptor tornava publicar in le No. 3/2023, con *Le foco vernal* e *E le luna nos spectava*, numero ubi anque esseva publicate *Le defuncte Mattia Pascal*, de Luigi Pirandello. In le No. 4/2023, Thomas Breinstrup publicava *Le famose capitano qui fraudava omnes*. In No. 5/2023 Marcus Scriptor publicava *Un folio al arbore del vita* e Martin Lavallée, *Le amor que non osava parlar*. In No. 6/2023, Marcus Scriptor publicava *Spheric speculo*, *Mille guttas* e *Le beltate de un lingua*. In le mesme numero H.P. Frodelund traduceva *Le Pueretta con le Flammiferos*, de Hans Christian Andersen. In ille anno, *Kilglan* esseva publicate per Vicente Costalago, e Daniel Arseneault publicava su traduction de *Le torno del mundo in octanta dies*,.

In 2024 Marcus Scriptor publicava *Le stella vesperal*, *Le terra es blanc*, *Le duo donos del angelo* e *Futur potential (canto in interlingua)* in *Panorama in Interlingua* No. 1/2024 Urbain Olivier publicava *Le hiberno in le Jura* in le mesme numero. In le No. 2/2024 continuava a publicar, iste vice con *Un extraterrestre inter nos cammina*, *Residuos o arte?*, *Le magne ave in armatura* e *Animas amante*; numero ubi anque appareva *Le paisano e le diabolo*, de Fratres Grimm, *Le strata*, de Jules Vallès; e *Pataud* de Hector Malot. Le No. 3/2024 videva le publicationes *Deo es sol* e *Cosas non interessante*, per Marcus Scriptor, *Le viator*, de Vilhelm Ekelund; e le traduction a Interlingua per Sven Collberg de *Le placeres fugitive del primavera e del juventute*, per Samuel Olof Tilas. In le No. 4/2024, *Io escappava de me mesme* e *Le libro del natura*, esseva publicate per Marcus Scriptor, ubi anque appareva le traduction de *Un nocte in America*, de François-René de Chateaubriand. In le No. 5/2024, Marcus Scriptor publicava *Picturas del vita* e *Le gaudiose perditor*, e A. Pouly inviava le texto titulate *Le bon consilios*. In No. 6/2024, José Antonio Vergara publicava *Un homage in interlingua a Pablo Neruda*. Daniel Arseneault publicava le traduction de *Le tres muschetteros* .

In 2025, Eduardo Ortega, anque cognite como Le Canario Interlinguista, publicava *Sonetto del depression* in le numero 46 de Posta Mundi, de marto, ubi anque appareva *Ad su prude dama*, de Andrew Marvel, traducite per Martin Lavallée, qui anque traduceva *Le Albatros*, de Charles Baudelaire, poema que appareva etiam in *Panorama in Interlingua* No. 1/2025 In le mesmo numero appareva Sono e lumine, de Jean Hernas; e *Mea Bea Aranea*, *Besonios* e *Retorno subite*, de Marcus Scriptor. In le No. 2/2025 Marcus Scriptor publicava *Transformar le mundo con odio*, *Perla nigre*, *Le plus grande extasis* e *Le clave al satisfaction*, ubi anque appareva *In mille annos*, de Hans Christian Andersen, traducite per H.P. Frodelund, e *Portraitino*, de Alberto Spaini, traducite per Stefano Bakonyi. In le No. 3/2025 Marcus Scriptor publicava *Commandant’ Elephant’* e *Ballerina Mandolina*, Sergio Bittencourt, *A ille tabula*, e Gerard de Nerval, *Sylvia*. In le No. 5/2025, Thomas Breinstrup traduceva	*Un adeo al armas*, de Ernest Hemingway, e Marcus Scriptor publicava *Para... toto*. In le No. 6/2025 Thomas Breinstrup traduceva *Un conto de Natal*, de Charles Dickens. Extra *Panorama in Interlingua*, Vicente Costalago publicava in decembre le traduction de *Subuqti*, un libro originalmente scribite in Occidental, a Interlingua, facite per il mesme.

In iste anno, il esseva multe publicationes in differente blogs, un del spatios ubi le litteratura in Interlingua ha florescite
. Martin Lavallée publicava le traduction del capitulo 1 de *Viage intra le centro del Terra* in su blog. Gary Miller condensava e traduceva *Le imperio del formicas*, de H.G. Wells, le qual ille publicava in su blog *Insula de Interlingua*. Il esseva un grande quantitate de poemas publicate, principalmente per Marcus Scriptor, sed anque per altere autores como Ruud Harmsen e Martin Lavallée.

Un altere forma de publication, le video con cantos, ha essite disveloppate in iste anno, principalmente per le poeta Chuan Chusé Bielsa (qui anque publica in aragonese).

## Autores
* Eric Ahlström
* Daniel Arseneault
* Chuan Chusé Bielsa
* Thomas Breinstrup
* Sven Collberg
* Vicente Costalago
* Alexander Gode
* Catherine B. Krause
* Martin Lavallée
* Jonas Negalha
* Italo Notarstefano
* Onofrio Notarstefano
* Carolo Salicto
* Marcus Scriptor (pseudonymo de Kenneth Platter)

## Bibliographia
### Obras original
* Breinstrup, Thomas (2013) *Mysterios in Mexico - un novella criminal*
* Costalago, Vicente (2020) *Le dece-duo travalios de Heracles*
* Costalago, Vicente (2022) *Juliade*
* Costalago, Vicente (2022) *Poemas*
* Hak, Esbern (1996) *Paletta: dece-duo novellas original*
* Scriptor, Marcus (2015) *Le polyglotto involuntari e altere contos*
* Soreto, Carlos (2020) *Anthologia Litterari*
* Costalago, Vicente (2023) *[[Kilglan]]*

### Traductiones

* Andersen, H. C. (1975) *Septe contos*
* Andersen, H. C. (1995) *Contos e historias*
* Andersen, H.C. (1961) *Le nove vestimentos del imperator*
* Baldwin, James (2022) *Robinson Crusoe scribite de novo pro infantes*
* Bang, Herman (1994) *Tres novellas*
* Arseneault, Daniel (2023) *Le torno del mundo in octanta dies*
* Arseneault, Daniel (2024) *Le tres muschetteros*
* Bunyan, John (1994) *Le pelegrinage de Christiano*
* Buzzati, Dino (1992) *Tres novellas*
* Collberg, Sven (1975) *Alicubi, alterubi*
* Collberg, Sven (1977) *Le Prince e altere sonettos*
* Collberg, Sven (1978) *Pandora. Scenas mythic in interlingua*
* Collberg, Sven (1980) *Prosa Pensatas breve e longe in interlingua*
* Collodi, Carlo (2018) *Pinocchio*
* Costalago, Vicente (2025) *Subuqti*
* Daudet, Alphonse (2013) *Litteras de mi molino*
* Doyle, Arthur Conan (2014) *Le grande experimento de Keinplatz*
* Enfors, Erik (2020) *Tres contos per Selma Lagerlöf*

* Frank, Sven (2012) *Contos in Interlingua*
* Gibran, Khalil (2019) *Le Propheta*
* Gode, Alexander (1983) *Dece Contos*, Beekbergen.
* Goldoni, Carlo (1995) *Le Albergatrice*
* Goldoni, Carlo (1993) *Le familia del antiquario*
* Hartmann, René (2018) *Grande scriptores german - Un collection de classicos in interlingua*
* Le Fanu, Joseph Sheridan (2015) *Contos de phantasmas*
* Leblanc, Maurice (2014) *Arsène Lupin - le fur gentilhomine*
* Leroux, Gaston (2014) *Duo historias terrificante*
* Macovei, Toma (2019) *Ab le auro spiritual del scena e del schermo II*
* Notarstefano, Italo (2019) *Facile contos 1 – contos del humor*
* Notarstefano, Italo (2019) *Facile contos 2 – contos del mysteri*
* Poe, Edgar Allan (2013) *Le Barril de Amontillado*, traducite per Patricio Negrete
* Poe, Edgar Allan (2013) *Le homicidios in le Rue Morgue*
* Quiroga, Horacio (2013) *Contos del foreste*
* Söderberg, Hjalmar (2012) *Le joco seriose*
* Tchekhov, Anton (2006) *11 contos*

## Notas


## Ligamines externe
* Bibliotheca electronic in interlingua
* Interlittera
* ''Cantos e musica in Interlingua'', per Chuan Chusé Bielsa
* Blog ''Insula de Interlingua'', per Gary Miller
* Blog ''Reflexiones sparse'', per Gonçalo Neves